Mineria di oro

Mineria di oro ta e procesonan pa extrae oro for di e superficie di tera.

Historicamente, minera di oro a cuminsa den depositonan aluvial, caminda tabata uza tecnica manual manera separacion cu un panchi (gold panning).Hartman, H. (2012). Gold Mining in the Nineteenth Century. Mining Journal. Cu e expansion di mineria pa mineralnan cu ta bou di tera, a introduci tecnicanan mas compleho manera mineria den buraco coba (pit mining) y uzo di cyanidacion pa separa oro.Habashi, Fathi (1999). Gold: Progress in Chemistry, Biochemistry and Technology. Wiley.  

Durante siglo 20 y 21, companianan grandi tabata produci e gran mayoria di e oro mina.World Gold Council. “Gold Mining and Production Statistics.” (2024). Sinembargo, como consecuencia di e balor halto di oro, tin miyones di minero chikito y artesanal activo den hopi parti di mundo subdesaroya.Hilson, Gavin (2002). Small-Scale Mining and Its Socio-Economic Impact in Developing Countries. Resources Policy.  

Mescos cu tur industria minero, derechonan humano y asuntonan ambiental ta tema grandi den mineria di oro. Den luganan cu no tin regulacion stricto, e riesgonan pa salud y seguridad ta hopi mas halto.International Labour Organization. “Safety and Health in Small-Scale Surface Mines.” (1999).  

 Oro den Caribe Hulandes 
Den Caribe Hulandes tambe tabatin experencia cu mineria di oro. Na Aruba, fin di siglo 19 i principio di siglo 20, industria di oro tabata un parti importante di e economia local. Miralamar y Sero Plat  den Parke Nacional Arikok ta, entre otro, e luganan unda tabata saca e mineral di oro. 

Dos luganan principal a bira simbolico di e industria di oro ArubanoAruba.com – Historic Gold Mines:  
 Bushiribana – un ruina di un planta pa fundi mineral di oro, construi na 1872 na costa nort di e isla.
 Balashi – un planta grandi pa smelt oro inaugura na 1899 cerca di Spaans Lagoen, cu a keda den operacion te mas o menos 1916.Joubert, B. (2008). Balashi Gold Mill History. National Archaeological Museum Aruba.  

E industria di oro na Aruba no a logra keda sostenible na largo plaso, pero e ruinanan di Bushiribana y Balashi ta testimonio visual di un epoca di mineria di oro y awendia ta un atraccion turistico popular.Aruba Tourism Authority. “Bushiribana Gold Mill Ruins.” VisitAruba.com.

 Mira tambe 
 Oro
 Sero Plat
 Calabas

Kategoria:Economia